Տղային վերջապես հաջողվում է վերադառնալ տուն: Այնուամենայնիվ, նա չգիտեր, որ արդեն 7 տարի է անցել, և որ նրան կախարդը վերածել է գաջաճ երկարաքիթ տղայի: Երբ տղան գալիս է մոր մոտ, մայրը նրան դուրս է շպրտում: Տղան չի հասկանում ոչինչ, մինչև որ կոշկակար Ուրբանը տղային ցույց է տալիս իր դեմքը հայելու մեջ: Հուսահատության պահին Երկարաքիթը հիշում է իր խոհարարական դասերը և դիմում է այդ երկրի հերցոգին, ով սիրում էր նրբահամ կերակուրներ, ընդունել իրեն որպես խոհարար: Տղային փորձում են և, քանի որ նրան հաջողվում է ձկան համեղ կերակուր պատրաստել, վերցնում են աշխատանքի: Նա նշանակվում է գլխավոր խոհարար և միշտ անձամբ է գնումներ կատարում: Մի օր նա գնում է մի սագ: Երբ նա վերադառնում է պալատ, հայտնաբերում է, որ սագը խոսում է: Այդ սագը հրաշագործի դուստրն է, որը կախարդված է եղել: Երկարաքիթը պահում է նրան իր սենյակում, և նրանք դառնում են լավ ընկերներ: Մի օր մեկ այլ հերցոգ է այցելում , որը նույնպիսի համադամասեր էր, ինպիսին այն հերցոգն էր, որի համար Երկարաքիթն աշխատում էր: Այցելուն պահանջում է, որպեսզի Երկարաքիթը պատրաստի սագի պաշտետ: Յակոբը երբեք չեր լսել այդ պաշտետի մասին, բայց խոստացավ պատրաստել: Նրա ընկերուհի Միմին օգնում է տղային, քանի որ գիտի բաղադրատոմսը: Յակոբն ու Միմին պատրաստում են պաշտետը, բայց սխալ եղանակով: Բացակայում է մեկ համեմունք: Պարզվում է, որ դա հենց այն համեմունքն է, որը կարող է երկարաքիթ տղային վերադարձնել իր նախկին տեսքին: Համեմունքը, որին ՙՀրաշագործ՚ էին անվանում, հայտնի է իր կախարդակկան հատկություններով: Այն աճում է միայն մաքուր հողում: Երբ մարդը փորձում է քիմիկատներ օգտագործել այդ համեմունքն աճեցնելու համար, այն փաթաթվում է մարդուն և խեղդում նրան: Իր ընկերուհի Միմիի օգնությամբ Յակոբը գտնում է այդ համեմունքը: Վերջինիս միջոցով Երկարաքիթը փոխակերպվում է նախկին Յակոբին: Յակոբը չի պատրաստում պաշտետը և որոշում է հեռանալ այնտեղից և տանել Միմիին իր հոր մոտ: Միմիի հայրը կախարդանքի միջոցով փոխակերպում է իր աղջկան` տալով նրան նախկին տեսքը: